Video igre kao trening u nenasilnim pokretima obaranja diktatora
The York-Zimmerman, TV i filmska kompanija u Washingtonu je snimila nekoliko dokumentaraca i video igara o gradjanskoj nepokornosti.
Ivan Marović, koji radi za York`s film, je bio lider u pokretu OTPOR, ključnog nenasilnog pokreta protiv Miloševića. Popularni socijalni mediji, kao Facebook i Twitter, su korišteni za organiziranje nenasilnih protesta koji su prošlog mjeseca doveli do ostavke egipatskog predsjednika Hosni Mubaraka. Neki ljudi su u Egiptu i drugdje u svijetu su koristili druge medije za ideje o uklanjanju diktatora. To uključuje gledanje dokumentarnih TV emisija o gradjanskoj neposlušnosti u produkciji privatne video kompanija u Washingtonu. Ista kompanija je, takodjer, napravila video igru o načinima korištenja nenasilnih taktika na postizanju demokratizacije. The York-Zimmerman, televizijska i filmska kompanija u Washingtonu je snimila nekoliko dokumentaraca o gradjanskoj nepokornosti. Producent, Steve York kaže da su oni prikazani širom svijeta i prevedeni na mnoge jezike, uključujući Arapski: "Ljudi ove filmove koriste kao neku vrstu treninga u njihovom vlastitom ne-nasilnom pokretu, u njihovoj borbi protiv diktatora, ili autoritarnih okrutnih režima." York kaže da je medju najpopularnijim film nazvan "Obaranje diktatora". On dokumentarno prikazuje ne-nasilne strategije korištene protiv bivšeg jugoslovenskog predsjednika Slobodana Miloševića koji je podnio ostavku nakon osporenih izbornih rezultata 2000-te. On je kasnije uhapšen i sudjeno mu je za ratne zločine na sudu UN-a u Hagu, ali je umro prije završetka sudskog procesa. Ivan Marović, koji radi za York`s film, je bio lider u pokretu OTPOR, ključni nenasilni pokret protiv Miloševića. "Kada se pojačava nivo represije, pojačava se i nivo otpora", kaže Marović. On je bio student koji je organizirao demonstracije. Firma York-Zimmerman je unajmila Marovića da im pomogne napraviti video igru koja će prikazati ne-nasilne strategije uklanjanja tiranskih režima. Druga, najnovija igra je "Moć naroda - Igra gradjanskog otpora". Igra sadrži zamišljeni scenario u kojem lider ne-nasilnog pokreta koristi taktike kao što su ulični protesti, štrajkovi i bojkoti. Govoreći telefonom iz Beograda za Glas Amerike, Marović kaže da se pretpostavlja da će ljudi koji će igrati tu igru biti mladi i obrazovani: "Igra vam dozvoljava da sagledate kompleksnost i političku borbu i fokusiranje na sve nijanse, sve detalje koji su neophodni kako bi napravili pravi potez", kaže Marović. Producent Steve York kaže da su njihve igre prve te vrste: "Postalo nam je jasno da ljudi koji su se angažirali u ne-nasilnim pokretima u mnogim zemljama jednostavno nisu imali materijala koji bi im pomogao da nauče tehniku." Jack Duvall, predsjednik Medjunarodnog centra za ne-nasilne sukobe u Washingtonu kaže da se igra, takodjer, koristi na univerzitetima: "Stotine sociologa, politologa na fakultetskom i magistarskom nivou su te igre uvrstili u svoj normalni nastavni program." Igra "Moć naroda" se može preuzeti samo sa interneta. Cijena je deset dolara. Ali York kaže da je ljudi mogu dobiti besplatno ukoliko ne mogu platiti. On kaže da je preuzeta na mnogo mijesta. "Južna Amerika, Istočna Evropa, dijelovi Azije, svakako Afrika i Sredni istok", kaže York. Igra "Moć naroda" je trenutno dostupna samo na Engleskom. Ali York kaže da će uskoro biti prevedena na Arapski, Farsi, Ruski i Španski.